Το Advanced Email Protection είναι ένας πρόσθετος μηχανισμός στα πακέτα των σειρών Business και Semi Dedicated, ο οποίος παρέχει μεγαλύτερη ευελιξία στη διαχείριση των mailboxes του εκάστοτε πακέτου hosting. Η ανάλυση και διαχείριση των emails για μια εταιρεία μπορεί να είναι ιδιαίτερα σημαντική καθότι σημαντικές πληροφορίες διακινούνται καθημερινά σε εταιρικά emails, οπότε emails που χάνονται ή πάνε στα spam μπορούν πλέον να εποπτευθούν και διαχειριστούν με ευκολία. Ο διαχειριστής του λογαριασμού έχει πλέον περισσότερα εργαλεία στα χέρια του για την καταπολέμηση του spamming, καθότι με εύκολο τρόπο μπορεί να ορίσει Spam Blacklist και Spam Whitelist, να ελέγξει αναλυτικά emails που έχουν χαρακτηριστεί ως spam emails χωρίς τον κίνδυνο να μολυνθεί ο υπολογιστής του και να τα διαχειριστεί κατάλληλα. Μπορούν επίσης να οριστούν οι συμπεριφορές των mailboxes ανά hostname στα πλαίσια ενός hosting account. Για παράδειγμα τα spam emails που καταφθάνουν στα mailboxes του κεντρικού domain μπορεί να προωθούνται σε ένα τρίτο email ενώ τα spam mails στα mailboxes ενός addon domain να διαγράφονται άμεσα ή να πηγαίνουν κάπου αλλού.